Paulo Coelho

Paulo Coelho () este un scriitor brazilian. Cărțile lui au fost traduse în 81 de limbi și publicate în peste 170 de țări. Ideile de bază sunt drama și psihologia.

Date biografice 
Este fiul lui Pedro, inginer, și al Lygiei, casnică. La șapte ani a intrat la școala iezuită San Ignacio din Rio de Janeiro. A câștigat primul său premiu literar într-un concurs școlar de poezie, iar sora lui, Sonia, își amintește cum și ea a câștigat un premiu pentru eseu prezentând o lucrare pe care Paulo o aruncase în coșul de hârtii.

Din Publishing Trends aflăm că Alchimistul s-a aflat pe locul 6 în lume ca vânzări în 2003. Unsprezece minute a fost pe primul loc peste tot în lume, cu excepția Angliei, unde s-a aflat pe locul al doilea. Zahir, publicat în 2005, s-a situat pe locul trei pe lista de bestselleruri, după Codul lui Da Vinci și Îngeri și demoni de Dan Brown.

Alchimistul e unul dintre cele mai importante fenomene literare ale secolului XX. Este pe primul loc în listele de bestselleruri din 74 țări, vânzându-se, până acum, în 35 de milioane de exemplare. Alchimistul i-a adus autorului în 2008 un record Guiness pentru cea mai tradusă carte (67 de limbi).

Pentru Alchimistul autorul a primit numeroase laude de la diferite personalități, de la Kenzaburo Oe, laureat al Premiului Nobel, până la Madonna, care o numără printre cărțile preferate. Romanul acesta a inspirat multe alte proiecte: un musical din Japonia, piese de teatru din Franța, Belgia, SUA, Turcia, Italia, Elveția. Este, de asemenea, tema a două simfonii în Italia și SUA, iar textul său a fost ilustrat de celebrul artist francez Moebius (scenograful filmelor Al cincilea element și Alien).

Înainte de a deveni unul dintre cei mai de succes romancieri ai lumii a fost un hippie rebel, apoi autor dramatic, director de teatru, jurnalist, poet. În 1986 face pelerinajul la Santiago de Compostela, eveniment care i-a marcat viața și cariera literară. Deși profund atașat de Brazilia natală (își scrie operele la calculator, în fața oceanului, în vila de la Copacabana). Cărțile sale dezvoltă drame universale, valabile oriunde și pentru oricine, ceea ce explică primirea entuziastă de care se bucură pe toate meridianele. Cărțile lui Paulo Coelho, editate în 150 de țări și traduse în peste 50 de limbi, s-au vândut în zeci de milioane de exemplare. Este consilier special UNESCO în cadrul programului Convergențe spirituale și dialoguri interculturale, co-director al Centrului Shimon Peres pentru pace. Distins cu numeroase și importante premii, medalii și ordine, printre care cel de Cavaler al Ordinului Național al Legiunii de Onoare din Franța (martie 2000). Este fondator al Institutului Paulo Coelho, care acordă ajutoare îndeosebi copiilor și bătrânilor din păturile defavorizate ale societății braziliene.

Poziții 

 Mesager al păcii pentru Națiunile Unite
 Ambasador al Uniunii Europene pentru Dialog intercultural în anul 2008
 Membru în comitetul de conducere al Institutului de pace „Shimon Peres”
 Consultant special UNESCO pentru Dialog intercultural și convergențe spirituale
 Membru în conducerea Fundației Schwab pentru antreprenoriat social
 Membru al Academiei de Litere din Brazilia
 Membru al the Board, Doha Center of Media Freedom
 Membru al INI International Advisory Council - HARVARD INTERNATIONAL NEGOTIATION INICIATIVE

Opera 
 1974 - Teatro da Educação - Theater For Education - Teatru pentru Educație
1982 - Arquivos do Inferno - Hell Archives - Arhivele iadului
1987 - O Diário de um Mago - The Pilgrimage - Pelerinajul
1988 - O Alquimista - The Alchemist - Alchimistul
1990 - Brida - Brida - Brida
1991 - O Dom Supremo - The Supreme Gift - Cadoul suprem
1992 - As Valkírias - The Valkyries - Valkyries
1994 - Maktub - Maktub - Maktub / Na margem do rio Piedra eu sentei e chorei - By the River Piedra I Sat Down and Wept - De râul Piedra M-am așezat și m-am apucat
1996 - O Monte Cinco - The Fifth Mountain - Al cincilea munte
1997 - Cartas de amor de um profeta - Love Letters from a Prophet - Scrisori de dragoste de la un profet / Manual do guerreiro da luz - Manual of the Warrior of Light - Manualul războinicului luminii
1998 - Veronika decide morrer - Veronika Decides to Die - Veronika decide să moară / Palavras essenciais - Essential Words - Cuvinte esențiale
2000 - O Demônio e a Srta. Prym - The Devil and Miss Prym - Diavolul și domnișoara Prym
2001 - Historias para pais, filhos e netos - Fathers, Sons and Grandsons - Părinți, fii și nepoți
2003 - Onze Minutos - Eleven Minutes - Unsprezece minute
2004 - O Gênio e as Rosas - The Genie and the Roses - Geniul și trandafirii / Viagens - Journeys - Călătorii / Vida - Life - Viață
2005 - O Zahir - The Zahir - Zahir / Caminhos Recolhidos - Revived Paths - Căi reînviate
2006 - Ser Como o Rio que Flui - Like the Flowing River - Ca râul care curge / A Bruxa de Portobello - The Witch of Portobello - Vrăjitoarea de Portobello
2008 - O vencedor está só - The Winner Stands Alone - Câștigătorul rămâne singur
2009 - Amor - Love - Dragoste
2010 - Aleph - Aleph - Aleph
2011 - Fábulas - Fabule
2012 - Manuscrito Encontrado em Accra - Manuscript Found in Accra - Manuscris găsit în Accra
2014 - Adultério - Adultery - Adulterul
2016 - A Espiã - The Spy - Spionul
2018 - Hippie - Hippie - Hippie

Note

Legături externe 
  Site web oficial 
 Coelho, de la satanism la electroșocuri, 23 martie 2011, Adevărul
 CULTURA ÎN CRIZĂ: Reciclările „învingătorului” Paulo Coelho, 15 septembrie 2009, Alexandra Rusu, Evenimentul zilei
 Paulo Coelho, un farsor spiritual cu marketingul în sânge , 19 mai 2008, Ziarul Lumina

Interviuri

 Paulo Coelho: "Orice idee poate fi periculoasă", 7 noiembrie 2011, Alexandra Olivotto, Evenimentul zilei

Nașteri în 1947
Nașteri pe 24 august
 
Brazilieni în viață
Membri ai Academiei Braziliene de Litere
Oameni din statul Rio de Janeiro
Romancieri brazilieni
Scriitori brazilieni
Scriitori de limbă portugheză